《灯夕寄献内翰虢略公》
宋代·钱惟济

峣阙翚飞河汉傍，勾陈遥认赭袍光。
九枝火树连金狄，万里霜轮上碧珰。
匝地行车珠纲细，照光晨燎紫沈香。
祗开鳌岭神仙客，再拜云边捧寿觞。

作者简介：（978—1032）杭州临安人，字岩夫。钱俶子。由东染院使真拜封州刺史。历知绛州、潞州、成德军。仁宗即位，加检校司空。喜宾客，丰宴犒，家无余赀，而性苛忍，所至牵蔓满狱，以酷刑威众。卒谥宣惠。有《玉季集》。